Navin Ramgoolam

Navinchandra Ramgoolam (नवीन चन्‍द्र रामगुलाम) (sündinud 13. juulil 1947) on Mauritiuse poliitik, kes on olnud kahel korral Mauritiuse peaminister.

Ta on Seewoosagur Ramgoolami poeg. Ramgoolan õppis arstiteadust Dublinis ning Suurbritannias. Hiljem on ta õppinud majandust.

Tema esimene ametiaeg peaministrina oli 1995–2000. See lõppes, kui Ramgoolami mitmest parteist koosnev koalitsioon Sotsiaaldemokraatide Liit kaotas 3. juulil 2000 toimunud parlamendivalimistel.

Aastatel 2000–2005 oli Navin Ramgoolam opositsiooniliider. 2005. aastal toimunud parlamendivalimistel lubas ta tasuta ühistransporti õpilastele ja majandusreforme. Opositsioon võitiski parlamendis 3/4 kohtadest ning Navin Ramgoolamist sai peaminister. Ta lahkus ametist pärast detsembris 2014 toimunud parlamendivalimisi.

Mauritiuse peaministrid
Sündinud 1947